চট্টগ্রামের মিরসরাই আবু তোরাব স্কুলের ৪৫ জন শিক্ষার্থী নিহত হয়েছিল সড়ক দুর্ঘটনায়। সেখানকার চেয়ারম্যানের সঙ্গে যোগাযোগ করা হলো। চেয়ারম্যান বললেন, জোগাড় করে পাঠাবেন। তবে শেষ পর্যন্ত আর পাঠাননি। নির্মাতা তারেক মাসুদের জুতা জোড়ার জন্য চেষ্টা করেছেন। ক্যাথরিন মাসুদ তখন ঢাকার বাইরে ছিলেন। তাই তারেক মাসুদের জুতা পেতে পেতে প্রদর্শনীর সময় পার হয়ে যায়। কারওয়ান বাজারে দুই বাসের টক্করে প্রথমে হাত ও পরে প্রাণ হারানো সরকারি তিতুমীর কলেজের ছাত্র রাজীবের জুতাও সংগ্রহ করতে পারেননি। অমিত জানালেন, প্রথমে রাজীবের পরিবার জুতা দিতে রাজি হয়েছিল। কিন্তু নানা কারণে পরে পিছিয়ে যায় তারা।